CELEX: 62015TN0270
Language: et
Date: 2015-05-26 00:00:00
Title: Kohtuasi T-270/15: 26. mail 2015 esitatud hagi – ANKO AE versus Teadusuuringute Rakendusamet (REA)

24.8.2015   
            
            
               ET
            
            
               Euroopa Liidu Teataja
            
            
               C 279/37
            
         26. mail 2015 esitatud hagi – ANKO AE versus Teadusuuringute Rakendusamet (REA)
   (Kohtuasi T-270/15)
   (2015/C 279/46)
   Kohtumenetluse keel: kreeka
   
      Pooled
   
   
      Hageja: ANKO Anonymos Etairia Antiprosopeion, Emporiou kai Viomichanias (Ateena, Kreeka) (esindaja: advokaat V. Christianos)
   
      Kostja: Teadusuuringute Rakendusamet (REA)
   
      Nõuded
   
   Hageja palub Üldkohtul:
   
               —
            
            
               tuvastada, et maksete peatamine, mida rakendab Teadusuuringute Rakendusamet (REA) veel väljamaksmata summa osas, mis kuulub hagejale tasumisele osalemise eest projektis ESS programmi FP7 raames, kujutab endast lepinguliste kohustuste rikkumist ja sellest tulenevalt on REA kohustatud maksma ANKO-le tema osalemise eest ülejäänud summa ehk 1 25  253,82 eurot, millele lisandub seadusjärgne intress;
            
         
               —
            
            
               mõista hageja kohtukulud välja REA-lt.
            
         
      Väited ja peamised argumendid
   
   Käesolevas asjas esitatud hagiavaldusega palub hagejast äriühing Euroopa Liidu Üldkohtul ELTL artikli 272 alusel tuvastada, et maksete peatamine, mida rakendab Teadusuuringute Rakendusamet (REA) veel väljamaksmata summa osas, mis kuulub hagejale tasumisele osalemise eest projektis ESS programmi FP7 raames, kujutab endast lepinguliste kohustuste rikkumist ja et sellest tulenevalt on jõus REA kohustus nimetatud summa ANKO-le välja maksta koos sellele lisanduva intressiga, mida arvestatakse käesoleva hagi esitamise päevast.
   Täpsemalt väidab ANKO, et tema on oma lepingulised kohustused täielikult ja nõuetekohaselt täitnud. Seevastu Teadusuuringute Rakendusamet (REA) on oma maksed ANKO-le peatanud, rikkudes projekti ESS käsitleva põhilepingu II lisa punkti II.5 lõike 3 alapunkti d. Sellest tulenevalt on Teadusuuringute Rakendusamet (REA) jätkuvalt hagejale võlgu projekti ESS eest tasumisele kuuluva summa, mille väljamaksmine on õigusvastaselt peatatud, st 1 25  253,82 eurot.
   Lisaks väidab ANKO, et Teadusuuringute Rakendusamet (REA) poolt ANKO-le maksete peatamine projekti ESS eest on vastuolus seda projekti käsitleva lepingu ja liidu õigusega järgmistel põhjustel:
   
               —
            
            
               esiteks on Teadusuuringute Rakendusamet (REA) õigusvastaselt rakendanud maksete peatamist ANKO-le, kuna see ei kuulu ühegi juhtumi alla põhilepingu II lisa punkti II.5 lõike 3 alapunktis d ette nähtud viiest juhtumist;
            
         
               —
            
            
               teiseks on Teadusuuringute Rakendusamet (REA) õigusvastaselt seadnud maksete peatamise lõpetamiseks tingimuse, mida ei ole ette nähtud lepingudokumentides ja mis on liidu õigusega vastuolus.